Diari Oficial de la Generalitat Valenciana


Sumari del DOGV 9635, del 10-07-2023 (2023/7552)

RESOLUCIÓ de 27 de juny de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 al territori de la Comunitat Valenciana finançat per la Unió Europea -Next Generation EU, i s'aprova la modificació del Pla estratègic de subvencions d'aquesta conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9635

Data del DOGV
:   10-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7552


Data del document
:   27-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 27 de juny de 2023, de la consellera d'Educació, Cultura i Esport, per la qual s'aproven les bases reguladores i es convoquen les subvencions destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 al territori de la Comunitat Valenciana finançat per la Unió Europea -Next Generation EU, i s'aprova la modificació del Pla estratègic de subvencions d'aquesta conselleria. [2023/7552]  
I. El Mecanisme de recuperació i resiliència (MRR) posat en marxa per la Unió Europea per a fer front a la crisi derivada de la pandèmia del covid-19, té la seua aplicació a l'Estat espanyol mitjançant el Pla de recuperació, transformació i resiliència del Govern d'Espanya (d'ara en avant PRTR), aprovat pel Consell de Ministres de 27 d'abril de 2021 (BOE 30.04.2021) per a l'execució del MRR, i inclou entre els principals objectius dels fons destinats el Component 26 (sector de l'Esport). Els principals objectius en el foment del sector de l'esport són la dinamització, reestructuració i modernització del sector adaptant-lo a la nova realitat socioeconòmica mitjançant els processos de transformació digital i de transició ecològica.  
  
II. El Component 26 del Pla de recuperació, denominat «Pla de foment del sector de l'esport», aborda aspectes tan variats com la digitalització del sector esport; la inversió dirigida a optimitzar els recursos i implementar mesures de sostenibilitat ambiental en les instal·lacions esportives; el desenvolupament d'infraestructures que permeten un millor accés a l'activitat física saludable en zones en risc de despoblació; el foment d'hàbits saludables a través de l'esport i l'activitat física, millorant la salut dels nostres ciutadans i el desenvolupament de sectors específics que promoguen la igualtat i la inclusió en l'esport. És precisament en el pilar de foment d'hàbits saludables a través de l'esport i l'activitat física, millorant la salut dels nostres ciutadans, en què es circumscriuen les mesures projectades en la present disposició.  
  
Dins del Pla de digitalització del sector esport, està la col·laboració entre el sector de salut pública i el sector esportiu en l'àmbit de la prescripció de l'activitat i exercici físic per a la ciutadania.  
El 9 de maig de 2022 se celebra l'Acord de la Conferència Sectorial de l'Esport sobre «Digitalització. Prescripció d'activitat i exercici físic». En aquest acord es descriuen els objectius i metes per a les comunitats autònomes, entre les quals es troba disposar en cada una d'un sistema de prescripció d'activitat i exercici físic eficient i la creació i la implantació d'unitats actives d'exercici físic, o denominació equivalent, com a estructura esportiva/comunitària local.  
  
A la Comunitat Valenciana, la implantació i el disseny d'aquestes actuacions es desenvolupa per part de la Direcció General d'Esport en col·laboració amb la Conselleria de Sanitat Universal i Salut Pública i la Federació de Municipis i Províncies de la Comunitat Valenciana.  
  
És en l'Acord de 9 de maig de 2022 en què s'assigna el repartiment de fons del MRTC entre les diferents comunitats autònomes per al projecte -C26.I01.P02 Pla de Digitalització del Sector Esport- al qual corresponen les actuacions que es volen subvencionar amb aquesta resolució.  
Per tant, les actuacions projectades en aquesta resolució són un element important per a millorar la resiliència, l'accessibilitat i l'eficàcia dels sistemes de salut i atenció, promovent de forma segura, sostenible i inclusiva la pràctica de l'activitat física i l'esport per a la salut, per a tota la ciutadania, que denominem «Esport segur, saludable i inclusiu».  
  
III. La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix, entre els seus principis rectors, que les administracions públiques de la Comunitat Valenciana, dins de les seues competències, promocionaran, coordinaran i regularan l'esport i l'activitat física. En l'objectiu d'aquesta convocatòria destaquen els principis rectors següents:  
- El dret de totes les persones a practicar, conéixer i participar en l'esport i en l'activitat física en igualtat de condicions i sense cap discriminació. La llibertat i voluntarietat han de presidir qualsevol manifestació de caràcter esportiu, erradicant tot tipus de discriminació.  
  
- La consideració de l'esport i de l'activitat física com a activitats socials d'interés públic que milloren la salut i augmenten la qualitat de vida i el benestar.  
- L'adaptació de l'esport i l'activitat física a les necessitats i expectatives dels ciutadans, atenent la seua diversitat.  
- El reconeixement de la pràctica esportiva com a factor essencial per a la cura de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut a totes les edats mitjançant les activitats físiques oportunes.  
- Incloure la perspectiva de gènere en tots els aspectes de l'esport.  
- Les administracions públiques de la Comunitat Valenciana vetlaran pel manteniment d'aquests principis mitjançant les mesures adequades en l'ús d'instal·lacions i la convocatòria d'activitats i campanyes esportives.  
- La consideració de l'esport com a fenomen social amb notable influència en sectors com l'educació, sanitat, medi ambient, ocupació, economia, turisme, benestar social i altres sectors relacionats.  
  
- L'optimització i complementarietat dels recursos públics i privats, amb especial atenció a la coordinació de les actuacions de les diferents administracions i entitats vinculades a l'esport.  
IV. Aquests ajudes estan finançades amb càrrec als fons propis de la Generalitat i amb els fons europeus derivats de l'esmentat acord de la Conferència Sectorial, consignats en els pressupostos de la Generalitat de 2023.  
V. El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, inclou en el seu capítol VI la regulació d'un règim especial de gestió de les actuacions incloses en el Pla de recuperació, transformació i resiliència.  
En matèria de gestió de subvencions per concurrència competitiva, l'article 23 d'aquesta disposició legal estableix que s'aprovaran en un únic expedient, mitjançant resolució de la persona titular de la conselleria competent per raó de la matèria, les bases reguladores, la convocatòria i la modificació, si fa al cas, del pla estratègic de subvencions. En aquests expedients únicament hauran de complir-se els tràmits següents, amb caràcter d'urgència: resolució d'inici, informe de la Intervenció Delegada i informe de l'Advocacia General.  
VI. Les subvencions que s'atorguen a l'empara d'aquestes bases no estan subjectes a l'obligació de notificació prèvia a la Comissió Europea, per no complir les condicions establides en l'article 107.1 del Tractat de Funcionament de la Unió Europea; considerant que la finalitat de les ajudes i les entitats a les quals es dirigeixen no afecten els intercanvis comercials, ni falsegen o amenacen amb falsejar la competència afavorint empreses o entitats. D'acord amb el Decret 128/2017, la direcció general competent en política de la competència ha emés l'informe corresponent.  
VII. De conformitat amb l'article 164 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, per Resolució de 23 de març de 2020, del conseller d'Educació, Cultura i Esport, s'aprovà el Pla estratègic de subvencions 2020-2023 de la Conselleria d'Educació, Cultura i Esport. En la Resolució d'1 de febrer de 2022, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020, s'inclou una nova línia denominada recepta esportiva, amb la finalitat de facilitar i ajudar a la implantació de programes de prescripció d'exercici físic des de l'àmbit sanitari orientats a la salut en municipis de la Comunitat Valenciana. Atés que per a aquesta convocatòria es crea una línia nova de subvenció, finançada amb fons europeus, que persegueix els mateixos objectius d'aquesta, ha de ser incorporada al Pla estratègic de subvencions 2020-2023 amb l'objectiu que oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i transparència en la gestió.  
  
D'acord amb el que disposa l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.2, 160.4 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport; vistos els informes preceptius emesos per l'Advocacia General de la Generalitat i per la Intervenció Delegada, resolc:  
  
Primer  
Aprovar les bases reguladores de les subvencions establides en l'annex I de la present resolució destinades a entitats locals per a l'execució del programa de prescripció d'activitat i exercici físic orientat a la salut denominat «En moviment», per a l'execució del Pla de recuperació, transformació i resiliència, dins del Component 26 al territori de la Comunitat Valenciana finançat per la Unió Europea -Next Generation EU.  
  
Segon  
Convocar la concessió de les subvencions destinades a entitats locals per a l'execució del programa de prescripció d'activitat i l'exercici físic orientat a la salut denominat «En moviment», per a l'execució del Pla de recuperació, transformació i resiliència en l'any 2023, i aprovar els documents model que figuren com a annexos II, III, IV, V, VI, i que hauran d'utilitzar els sol·licitants d'aquestes ajudes.  
  
Tercer  
Modificar el Pla estratègic de subvencions 2020-2023, de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport, i addicionar una nova línia de subvenció dins de l'objectiu estratègic 1 de la Direcció General d'Esport «Potenciar i promocionar la pràctica de l'esport i l'activitat física entre la ciutadania, fomentant la participació igualitària i del tracte igualitari en la pràctica esportiva», per a fomentar la realització de programes de prescripció d'exercici físic des de l'àmbit sanitari en els municipis, amb professionals de l'activitat física i l'esport per a la millora de la salut de les persones (annex VII).  
  
  
Quart  
Incidència pressupostària. Les subvencions que es concedisquen a l'empara d'aquesta resolució estaran finançades per la Generalitat d'acord amb el seus pressupostos per a 2023 i per la Unió Europea, en el marc del Component 26, del Pla de recuperació, transformació i resiliència (PRTR) del Govern d'Espanya, pel qual s'aplica el Mecanisme de recuperació i resiliència dels Fons Next Generation de la UE.  
  
  
Cinqué  
Es delega en la persona titular de la direcció general amb competència en matèria d'esport, la facultat de concedir o denegar aquests ajudes, i se l'autoritza a adoptar les mesures oportunes per al compliment i l'aplicació d'aquesta resolució i per a resoldre totes les incidències.  
  
En el cas que per part de la Conferència Sectorial o per alguna instrucció del Consell Superior d'Esports es produïra alguna variació en les condicions d'aquesta ajuda europea, especialment quant als imports, terminis d'execució o terminis de justificació, es delega en el director general amb competència en matèria d'esport per a modificar aquests bases i convocatòria en aquest sentit.  
  
Sisé  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
Contra la present resolució es podrà interposar, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs potestatiu de reposició davant la consellera d'Educació, Cultura i Esport, o bé plantejar directament recurs contenciós administratiu de conformitat amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, en els terminis i davant els òrgans que s'indica a continuació, sense perjudici que puga exercitar, si escau, qualsevol altre recurs que estime procedent:  
a) El recurs de reposició haurà d'interposar-se davant la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 27 de juny de 2023.- La consellera d'Educació, Cultura i Esport: Raquel Tamarit Iranzo.  
  
  
  
ANNEX I  
Bases reguladores i convocatòria de les subvencions a entitats locals per a l'execució del programa de prescripció d'activitat i exercici físic orientat a la salut denominat «En moviment»  
  
Primera. Objecte  
1. Aquests subvencions tenen per objecte la concessió de subvencions destinades a l'execució del Pla de recuperació, transformació i resiliència dins del Component 26 Foment del Sector de l'Esport - C26 I01. P02 Digitalització. Prescripció d'activitat i exercici físic, per a la realització de les actuacions necessàries per a complir els objectius del PRTR. Aquests subvencions aniran destinades a entitats locals per a l'execució del programa de prescripció d'activitat i exercici físic orientat a la salut denominat «En moviment».  
2. L'àmbit d'aplicació s'estableix en programes a desenvolupar entre l'1 de gener i el 30 de novembre de 2023.  
  
Segona. Tipologia d'actuacions  
Les actuacions previstes tenen un caràcter esportiu beneficiós per a la salut i s'han d'enquadrar en la creació d'almenys una unitat d'activitat i exercici físic (UAEF) en cada municipi o mancomunitat de municipis, en el marc i en les condicions establides en el Pla autonòmic de prescripció d'activitat i exercici físic orientat a la salut denominat «En moviment» (DOGV 9624, 23.06.2023).  
  
Tercera. Règim jurídic  
1. Aquests subvencions es regiran per aquests bases, per les disposicions de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; pels preceptes bàsics de la Llei 38/2003, de 17 de novembre, general de subvencions, i el Reglament que la desenvolupa, aprovat pel Reial decret 887/2006, de 21 de juliol; i el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i les seues disposicions de desenvolupament.  
2. Aquests subvencions i les actuacions que es financen estaran sotmeses també al règim jurídic establit en les normes estatals o europees que regulen el Pla de recuperació, transformació i resiliència, i en particular a les següents:  
a) El Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la covid-19.  
b) El Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència (MRR).  
c) El Reglament (UE) 2020/852 del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088, ja que totes les actuacions que s'executen dins del PRTR han de complir el principi de no causar un perjudici significatiu als objectius mediambientals recollits en l'article 17 del citat reglament.  
  
d) L'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
e) L'Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
f) Acord de 9 de maig de 2022, de la Conferència Sectorial d'esport Estat-Comunitats Autònomes relatiu al projecte C26 Foment del Sector de l'Esport - C26 I01. P02 Digitalització. Prescripció d'activitat i exercici físic.  
  
Quarta. Entitats beneficiàries i requisits  
1. Podran ser beneficiàries d'aquestes subvencions els municipis, mancomunitats de municipis i entitats locals menors de la Comunitat Valenciana, així com organismes i entitats del sector públic adscrites a les anteriors, que s'adherisquen al conveni per a realitzar un programa de prescripció d'activitat i exercici físic orientat a la salut denominat «En moviment», i desenvolupen les actuacions necessàries per a la implantació i execució, en el seu àmbit territorial, del programa «En moviment», amb la creació d'almenys una unitat d'activitat i exercici físic (UAEF), i que puguen tindre la condició d'entitat beneficiària per no concórrer cap de les circumstàncies que ho impedisquen, que es detallen en l'article 13 de la Llei 38/2003, de 17 de novembre, general de subvencions.  
2. Les entitats locals hauran d'adherir-se al Conveni entre la Generalitat, a través de les conselleries de Sanitat Universal i Salut Pública, i d'Educació, Cultura i Esport, i la Federació Valenciana de Municipis i Províncies per a realitzar un programa de prescripció d'activitat i exercici físic orientat a la salut des d'Atenció Primària del Sistema Valencià de Salut en els municipis de la Comunitat Valenciana denominat «En moviment» (DOGV 9623, 22.06.2023), mitjançant acord plenari de l'òrgan competent municipal, abans del 15 de setembre de 2023.  
  
3. Les subvencions s'atorgaran d'acord amb la prelació següent:  
  
a) En primer lloc s'atendran les sol·licituds presentades per les entitats locals que hagen tingut un altre conveni signat amb la Conselleria de Sanitat Universal i Salut Pública per a programes d'exercici físic supervisat o programes municipals d'activitat física i salut, amb anterioritat a l'adhesió al conveni especificat al punt anterior, d'acord amb els criteris establits en la base dotzena.  
b) Ateses aquests sol·licituds, es consideraran les presentades per les entitats locals que desenvolupen programes similars d'activitat i exercici físic coordinats entre el municipi o la mancomunitat i el centre de salut corresponent, dins del marc de la Xarxa Salut de la Conselleria de Sanitat i Salut Pública, d'acord amb els criteris establits en la base dotzena.  
c) Finalment, es consideraran les sol·licituds presentades per la resta d'entitats locals, d'acord amb els criteris establits en la base dotzena.  
  
4. Per a poder ser beneficiàries, les entitats locals hauran de complir les condicions següents i presentar:  
a) El certificat d'acord plenari o de l'òrgan competent de l'entitat local, d'adhesió al programa de prescripció d'activitat i exercici físic denominat «En moviment» i el compromís de creació d'almenys una unitat d'activitat i exercici físic (UAEF) en el seu àmbit territorial.  
  
b) El certificat de disposar d'almenys una persona preparadora física professional responsable de la coordinació de la UAEF, d'acord amb el que disposa la normativa vigent d'ordenació de l'exercici de les professions de l'esport i l'activitat física a la Comunitat Valenciana (Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física en la Comunitat Valenciana (DOGV 9391, 26.07.2022).  
c) El certificat d'estar tots els professionals de l'esport i l'activitat física que participen en el programa i les activitats col·legiats en el col·legi professional corresponent o disposar d'una assegurança de responsabilitat civil derivada de la seua professió o equivalent. La col·legiació o assegurança no serà exigible quan el professional siga empleat públic al servei de l'ajuntament del municipi o de l'entitat local corresponent. En aquest cas, serà aplicable la normativa relativa a la responsabilitat patrimonial del personal al servei de les administracions públiques.  
  
d) El programa de prescripció d'activitat i exercici físic «En moviment» amb la creació d'una unitat d'activitat i exercici físic (UAEF) en el seu àmbit territorial: justificació, objectius, protocols, digitalització, difusió i avaluació, i pressupost.  
5. Les entitats locals beneficiàries hauran de designar un coordinador del programa subvencionat entre el personal al seu servei. A més de les funcions que li puga assignar l'entitat local, correspondrà al coordinador el trasllat d'informació i la comunicació ordinària amb el centre gestor de la Conselleria des de la concessió de la subvenció.  
  
6. Les entitats beneficiàries assumeixen la totalitat de drets i d'obligacions inherents a tal condició, derivats de les disposicions de la Unió Europea, així com de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, dels preceptes bàsics de la Llei 38/2003, de 17 de novembre, general de subvencions, i del seu reglament de desenvolupament, i de les presents bases reguladores.  
7. Tots els requisits exigits per a sol·licitar aquests ajudes o per a obtindre la condició de beneficiari hauran de complir-se abans de la finalització del termini de sol·licitud previst en aquesta convocatòria.  
8. Cada entitat interessada podrà presentar una única sol·licitud, segons el model normalitzat.  
9. S'estableix en 25.000 euros l'import màxim de subvenció a sol·licitar per cada entitat.  
  
Cinquena. Naturalesa jurídica de les ajudes, procediment i òrgans competents.  
1. Les ajudes que es concedisquen tindran el caràcter de subvenció atorgada en règim de concurrència competitiva.  
2. El procediment s'iniciarà d'ofici, per convocatòria pública mitjançant aquesta resolució.  
3. La concessió en règim de concurrència competitiva es realitzarà mitjançant la comparació de les sol·licituds presentades, a fi d'establir una prelació entre aquests.  
4. L'ordenació i la instrucció del procediment correspondrà al Servei de Promoció de l'Esport i Activitat Física de la direcció general amb competència en matèria d'esport. Per a l'estudi i la valoració de les sol·licituds presentades, es constituirà una comissió tècnica formada per cinc membres, designats per la persona titular de la direcció general competent en matèria d'esport.  
  
Sisena. Import a concedir i dotació pressupostària  
1. La quantia global màxima a concedir en aquesta convocatòria ascendeix a 1.100.000 €, que es finançarà de la manera següent:  
a) 600.000 euros amb els crèdits procedents de PRTR, amb càrrec a l'aplicació pressupostària 03.09.64.733.66 del capítol IV, línia S9152 dels Pressupostos de la Generalitat per a l'any 2023. Aquesta quantia podria ser incrementada si per la menor execució d'altres actuacions contemplades en el pla de desenvolupament de l'Acord de la Conferència Sectorial d'Esport, de 9 de maig de 2022, sobre el pla de digitalització de la prescripció de la activitat física, presentat al Consell Superior d'Esports, es fera necessari.  
b) 500.000 euros amb càrrec a fons propis de l'aplicació pressupostària 82.17.76.361.11 del capítol IV, línia S8614 dels Pressupostos de la Generalitat per a l'any 2023.  
  
Setena. Obligacions dels beneficiaris  
1. Són obligacions de les entitats beneficiàries d'aquestes subvencions les previstes en la Llei 1/2015, de 6 de febrer, de la Generalitat, en els preceptes bàsics de la Llei 38/2003, de 17 de novembre, i el seu reglament de desenvolupament, en les normes que regulen el Mecanisme de recuperació i resiliència, així com en la resta de la normativa aplicable, en aquests bases i en les resolucions de concessió i especialment les següents:  
a) Executar les actuacions objecte de la subvenció, amb ple respecte a les condicions establides en aquests bases. Hauran de realitzar les actuacions dins el termini establit, i articular els procediments de gestió i control que garantisquen el bon ús i aplicació de les ajudes a l'execució del programa.  
b) Justificar documentalment l'execució de l'actuació i el compliment dels requisits i condicions previstos, en la forma que regulen aquests bases.  
c) Comunicar a la Conselleria convocant l'obtenció d'altres subvencions, ajudes, ingressos o recursos per a la mateixa finalitat, provinents de qualssevol administració o ens públic o privat. Aquesta comunicació haurà d'efectuar-se tan prompte com es conega la seua concessió. En cas que no hi haja altres subvencions, ajudes, ingressos o recursos, s'haurà de presentar una declaració responsable en aquests termes.  
  
d) Garantir el respecte al principi de no causar dany significatiu al medi ambient (principi DNSH) i la metodologia de seguiment per a l'acció pel clima (coeficient climàtic), conforme al que preveu el Pla de recuperació, transformació i resiliència, en el Reglament (UE) 2021/241 del Parlament Europeu i del Consell, de 12 de febrer de 2021, i la seua normativa de desenvolupament, i en particular en la Comunicació de la Comissió Guia tècnica sobre l'aplicació del principi de no causar dany significatiu al medi ambient (principi DNSH) en virtut del Reglament relatiu al Mecanisme de recuperació i resiliència, així com amb el que es requereix en la decisió d'execució del Consell relativa a l'aprovació de l'avaluació del Pla de recuperació i resiliència d'Espanya.  
  
e) Assegurar la regularitat de les despeses, garantint el respecte a la normativa reguladora de les ajudes d'Estat i el compliment de la normativa europea i nacional aplicable, i en particular, la de contractes. Al llarg del procés adoptaran mesures eficaces i proporcionades relatives a evitar el frau, la corrupció, els conflictes d'interessos o el doble finançament.  
f) Justificar en els termes establits en aquests bases la realització de les actuacions, facilitant les comprovacions encaminades a validar la realització correcta de les actuacions objecte de l'ajuda i aportant a aquest efecte qualsevol documentació que li siga requerida, així com els valors dels indicadors, fites i objectius efectivament aconseguits.  
  
g) Subministrar a la Generalitat la informació relativa a l'execució del programa. A aquests efectes, seran responsables immediats de la fiabilitat de la informació, i efectuaran un seguiment actiu de l'execució de les actuacions subvencionades, de manera que coneguen i puguen informar en tot moment dels avanços del programa.  
h) Disposar d'una adequada pista d'auditoria de les actuacions realitzades en el marc d'aquesta subvenció, i subministrar la informació i la documentació de suport precisa perquè les autoritats competents puguen comprovar el compliment efectiu de les obligacions de l'entitat beneficiària.  
Aquest subministrament es realitzarà, si escau, en els termes, format i condicions que establisquen el Ministeri de Política Territorial, el Ministeri d'Hisenda i Funció Pública o altres autoritats nacionals o europees i de conformitat amb la normativa nacional i de la Unió Europea. En particular, hauran de subministrar tota la informació que siga necessària en els sistemes d'informació i seguiment del Mecanisme de recuperació i resiliència, així com la informació prevista en la base setena.  
i) Sotmetre's a les actuacions de comprovació i control financer que puga realitzar la direcció general competent en matèria d'esport, la Intervenció General de la Generalitat, la Sindicatura de Comptes, el Tribunal de Comptes. Igualment, se sotmetran a les actuacions d'inspecció i investigació previstes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana.  
j) Complir amb la normativa esportiva recollida en la Llei 2/2011, de març de la Generalitat, de l'esport i l'activitat física de la Comunitat Valenciana, i en el Decret 2/2018, de 12 de gener, del Consell, pel qual es regulen les entitats esportives de la Comunitat Valenciana.  
Així mateix, se sotmetran a les actuacions dels òrgans de control de la Comissió Europea i a qualssevol altres actuacions de comprovació i/o control financer que puguen realitzar els òrgans de control competents, tant nacionals com europeus, d'acord amb el que s'estableix en la normativa aplicable a la gestió de les ajudes cofinançades amb fons europeus, aportant per a això qualsevol informació se'ls requerisca. En aqueix sentit, serà d'aplicació el que preveu l'article 22.2.e del Reglament (UE) 2021/241 del Parlament Europeu i del Consell, de 12 de febrer de 2021.  
k) Custodiar i conservar la documentació de l'activitat finançada de conformitat amb la normativa estatal i autonòmica aplicable, i d'acord amb l'article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió Europea per un període mínim de cinc anys.  
l) Procedir al reintegrament dels fons percebuts quan es donen les circumstàncies previstes en aquests bases i en els supòsits contemplats en la normativa aplicable.  
2. A més les anteriors, seran obligacions de les entitats beneficiàries les recollides en les normes aprovades, o en les que es puguen aprovar, en l'àmbit estatal o europeu, en relació amb la gestió dels fons associats al Pla de recuperació, transformació i resiliència del Govern d'Espanya.  
  
Així mateix, seran obligacions de les entitats beneficiàries les que s'assenyalen en les instruccions que puguen rebre de les autoritats nacionals i europees de gestió o de certificació dels fons associats al PRTR, o les que els transmeta la Conselleria d'Educació, Cultura i Esport per pròpia iniciativa o en nom d'aquelles. En particular, les relatives a contribuir als objectius de canvi climàtic, al que s'estableix en relació al principi de no causar mal significatiu (principi de DNSH), evitar conflictes d'interessos, frau, corrupció, o no concurrència de doble finançament, entre altres.  
3. Les entitats beneficiàries hauran de complir les obligacions d'informació, comunicació i publicitat que les autoritats competents establisquen relatives al finançament del Mecanisme de recuperació i resiliència, tot això de conformitat amb el que es disposa en l'article 9 de l'Ordre HFP/1030/2021, de 29 de setembre.  
A l'efecte, han d'adoptar mesures d'informació, comunicació i visibilitat de les actuacions finançades (bàners en webs o aplicacions informàtiques, cartells informatius, plaques, publicacions impreses i electròniques, material audiovisual, anuncis i insercions en premsa, certificats, etc.), incloent-hi els logos següents:  
a) L'emblema de la Unió Europea.  
b) Juntament amb l'emblema de la Unió, s'inclourà el text «Finançat per la Unió Europea-Next Generation EU».  
c) Es tindran en compte les normes gràfiques i els colors normalitzats establits en l'annex I del Reglament d'Execució 821/2014 de la Comissió de 28 de juliol de 2014, pel qual s'estableixen disposicions d'aplicació del Reglament (UE) 1303/2013 del Parlament Europeu i del Consell, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per al registre i l'emmagatzematge de dades.  
També es pot consultar la pàgina web següent:  
https://ceice.gva.es/es/accions/esport  
d) Així mateix, s'inclourà el logotip oficial del Pla de recuperació, transformació i resiliència del Regne d'Espanya, i una referència a la gestió per part de la Conselleria d'Educació, Cultura i Esport de la Generalitat Valenciana.  
4. A l'efecte d'auditoria i control i segons el que estableix l'article 22 del Reglament (UE) 2021/241 del Parlament Europeu i del Consell, de 12 de febrer de 2021, les dades dels perceptors finals d'aquestes ajudes seran públiques.  
  
Huitena. Execució dels projectes. Subcontractació  
Es podran subcontractar les activitats incloses en l'actuació fins a un cent per cent de l'import d'aquestes. La subcontractació respectarà en tot cas les disposicions establertes en la normativa bàsica reguladora de les subvencions.  
Els contractistes estaran obligats només davant l'entitat beneficiària de la subvenció, que assumirà la total responsabilitat de l'execució de l'activitat subvencionada davant la Generalitat.  
  
Novena. Termini i forma de presentació de les sol·licituds  
1. El termini de presentació de les sol·licituds per a aquesta convocatòria serà de 15 dies hàbils a comptar l'endemà de la publicació de la present resolució en el Diari Oficial de la Generalitat Valenciana. L'incompliment d'aquest termini o la presentació de la sol·licitud de manera diferent a l'electrònica que es determina en el paràgraf següent, comportarà l'exclusió d'aquesta convocatòria.  
2. Les sol·licituds de subvenció es presentaran exclusivament per mitjans electrònics, de conformitat amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques i hauran de ser subscrites per qui ostente la representació legal de l'entitat, conforme a la normativa d'aplicació. Per això s'accedirà a l'apartat de serveis en línia de la seu electrònica de la Generalitat, accessible a través d'https://sede.gva.es en l'apartat «Ajudes, beques i subvencions» en el procediment corresponent a aquesta convocatòria o s'accedirà directament a través de l'enllaç següent: http://www.gva.es/va/inicio/procedimientos'id\_proc=23808. Se seleccionarà l'opció «Tramitar amb certificat», s'emplenaran les dades de la sol·licitud general de subvenció telemàtica i s'adjuntaran els documents indicats en la base desena d'aquesta resolució.  
  
3. La sol·licitud degudament emplenada i signada de l'annex II inclourà:  
a) Les dades generals de l'entitat sol·licitant de la subvenció i del seu representant.  
b) El correu electrònic que es fixa per a rebre informació relativa a aquest procediment.  
c) La data de l'acord o acte de l'òrgan competent de l'entitat, que aprova la sol·licitud de la subvenció i el compromís d'execució:  
- La sol·licitud de la subvenció i la designació de qui exercirà la representació de l'entitat sol·licitant, facultat per a formular-la i realitzar les actuacions que se'n deriven.  
- El compromís d'executar l'actuació subvencionada, en les condicions fixades en la convocatòria, i de conformitat amb les normes aplicables al PRTR i al Mecanisme de recuperació i resiliència de la UE, si s'obté l'ajuda.  
- El compromís del sol·licitant de finançar la part no subvencionada per la Generalitat i de dotar de crèdit el pressupost o obtindre el finançament necessari de manera adequada perquè puguen complir-se els terminis d'aquesta convocatòria, en el cas que encara no es dispose d'aquesta dotació o finançament.  
- El compromís de concedir els drets i accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats estatals o de la Comunitat Valenciana, exercisquen les seues competències en relació a aquests ajudes.  
- Compromís del representant, en nom de l'entitat sol·licitant, d'adoptar les mesures necessàries per a previndre i detectar el frau la corrupció, i de comunicar, si escau, a les autoritats pertinents els incompliments observats.  
d) L'autorització, si és el cas, perquè la Conselleria obtinga telemàticament els certificats que acrediten que el sol·licitant es troba al corrent de les seues obligacions tributàries i enfront de la Seguretat Social.  
  
e) La declaració relativa al fet que l'entitat sol·licitant no es troba compresa en cap de les causes que impedeixen obtindre la condició de beneficiari de subvencions públiques assenyalades en la Llei 38/2003, general de subvencions, i especialment en l'article 13.  
f) La declaració relativa a la sol·licitud o l'obtenció d'altres ajudes per a l'actuació que se sol·licita subvenció.  
g) Les administracions públiques presentaran la declaració relativa al fet que l'entitat sol·licitant disposa, o està en condició de disposar, en el moment de resultar beneficiària de l'ajuda, del pla de mesures antifrau al qual es refereix l'article 6.1 de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència. Aquest pla serà aportat per l'entitat beneficiària a l'òrgan concedent en el termini de tres mesos des de la publicació de la concessió en el DOGV i sempre abans del moment de la justificació.  
h) Declaració responsable del representant, en nom de l'entitat sol·licitant, de no incórrer en doble finançament i que no consta risc de incompatibilitat amb el règim d'ajudes d'Estat de la UE.  
i) Declaració responsable del representant, en nom de l'entitat sol·licitant, d'accedir a la cessió i tractament de dades amb les finalitats expressades en l'apartat 2.d i 3, de l'article 22 del Reglament (UE) 2021/242 del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
  
4. La sol·licitud comportarà l'opció d'autorització expressa a l'òrgan instructor perquè obtinga de forma directa les acreditacions del compliment de les obligacions tributàries, si no es dona en la sol·licitud la corresponent l'autorització expressa, l'entitat interessada estarà obligada a aportar els documents acreditatius, de conformitat amb el que preveu l'article 28.3 de la de la Llei 39/2015, d'1 d'octubre, del procediment administratiu comú de les administracions públiques i 95.1 de la Llei 58/2003, de 17 de desembre, general tributària.  
  
D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de l'entitat interessada, l'òrgan gestor del procediment estarà autoritzat a obtindre directament l'acreditació del compliment de les obligacions amb la Seguretat Social. En cas d'oposar-se al fet que l'òrgan instructor obtinga directament aquesta informació, haurà de manifestar-ho expressament en la sol·licitud i estarà obligada a aportar els documents corresponents.  
  
5. Quan la sol·licitud no reunisca els requisits o falte algun document complementari dels exigits, es requerirà a l'entitat interessada que ho esmene en el termini de 10 dies, amb la indicació que, si no ho fa, es considerarà que desisteix de la petició, prèvia resolució dictada a aquest efecte, de conformitat amb el que preveuen els articles 68 i 73 de la Llei 39/2015, d'1 d'octubre, del procediment administratiu comú de les administracions públiques.  
  
Desena. Documentació que ha d'acompanyar les sol·licituds  
Juntament amb la sol·licitud de la subvenció formulada en el document model que figura com a annex II, les entitats hauran d'aportar necessàriament la documentació següent:  
a) Certificat de l'acord plenari o de l'òrgan competent de l'entitat local, d'adhesió al programa de prescripció d'activitat i exercici físic denominat «En moviment» i el compromís de creació d'almenys una unitat d'activitat i exercici físic (UAEF) en el seu àmbit territorial.  
  
b) Certificat de disposar d'almenys una persona preparadora física professional responsable de la coordinació de la UAEF, d'acord amb el que disposa la normativa vigent d'ordenació de l'exercici de les professions de l'esport i l'activitat física a la Comunitat Valenciana (Llei 2/2022, de 22 de juliol, de la Generalitat, d'ordenació de l'exercici de les professions de l'esport i l'activitat física en la Comunitat Valenciana (DOGV 9391, 26.07.2022).  
c) Certificat d'estar tots els professionals de l'esport i l'activitat física que participen en el programa i les activitats col·legiats en el col·legi professional corresponent o disposar d'una assegurança de responsabilitat civil derivada de la seua professió o equivalent. La col·legiació o assegurança no serà exigible quan el professional siga empleat públic al servei de l'ajuntament del municipi o de l'entitat local corresponent. En aquest cas, serà aplicable la normativa relativa a la responsabilitat patrimonial del personal al servei de les administracions públiques.  
  
d) Programa de prescripció de l'activitat i l'exercici físic «En moviment» amb la creació d'una unitat d'activitat i exercici físic (UAEF) en el seu àmbit territorial: justificació, objectius, protocols, digitalització, difusió i avaluació, i pressupost.  
e) Dades de domiciliació bancària a través de l'enllaç següent: https://sede.gva.es/va/inicio/procedimientos'id\_proc=22959, i que caldrà presentar el justificant de registre d'entrada. No serà necessari si el compte en qüestió ja està donat d'alta en la Generalitat per haver-se presentat en una altra convocatòria. No obstant això, haurà d'indicar-se en la sol·licitud general de subvenció telemàtica el número de compte.  
f) Documentació acreditativa del fet que es troben al corrent de les obligacions tributàries i davant de la Seguretat Social, en el cas que no s'haja autoritzat l'òrgan gestor a obtindre aquesta documentació.  
g) Quan la tramitació electrònica s'haja realitzat a través del certificat digital de la persona representant, i no el de l'entitat, s'haurà d'adjuntar la seua capacitat de representació, en cas que no conste en la Direcció General d'Esport, mitjançant l'alta en el Registre electrònic de representació de la Generalitat o qualsevol altra modalitat de representació que es considere oportuna, d'acord amb els articles 34 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i d'acord amb els articles 5 i següents de la Llei 39/2015, d'1 d'octubre, del procediment administratiu comú de les administracions públiques.  
  
h) Altres documents que acrediten o justifiquen les dades declarades en el projecte de l'activitat presentada.  
i) Declaració responsable de la persona representant, en nom de l'entitat sol·licitant (model de l'annex III), del compliment del principi de «no causar un perjudici significatiu al medi ambient» en el sentit establit en l'article 2.6 del Reglament (UE) 2021/241 del Parlament Europeu i del Consell, de 12 de febrer de 2021.  
  
Onzena. Comissió tècnica d'avaluació  
1. Per a l'estudi i la valoració de les sol·licituds presentades, es constituirà una comissió tècnica d'avaluació formada per cinc membres, designats per la persona titular de la direcció general amb competència en matèria d'esport.  
2. Aquesta comissió estarà formada pels membres següents:  
a) La persona que ocupe la subdirecció de la direcció general amb competències en matèria d'esport, que ostentarà la presidència de la Comissió.  
b) La persona que ocupe la direcció del servei amb competències en matèria de promoció de l'esport i activitat física.  
c) Una persona designada per la subdirecció general amb competències en matèria de salut pública.  
d) Una persona designada per la Federació Valenciana de Municipis i Províncies.  
e) I un tècnic o tècnica de la direcció general amb competències en matèria d'esport, que actuarà com a secretari o secretària.  
2. Els membres de la Comissió hauran de manifestar de forma expressa l'absència de conflicte d'interessos en l'atorgament de les ajudes (annex IV). Les declaracions seran incorporades a l'expedient de tramitació de les subvencions i es conservaran amb la resta de documentació de la convocatòria.  
3. La seua composició té en compte el principi d'equilibri quant a sexe, segons es preveu en la Llei orgànica 3/2007, de 22 de març, d'igualtat efectiva entre dones i hòmens.  
4. El règim de funcionament de la comissió serà el previst per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic.  
  
Dotzena. Barem aplicable i determinació de la quantia de la subvenció  
1. La comissió de valoració i seguiment, segons la prelació establida en la base quarta, tindrà en compte els criteris objectius d'atorgament de la subvenció següents:  
1.1. D'entre les sol·licituds presentades per les entitats locals que hagen tingut un altre conveni signat amb la Conselleria de Sanitat Universal i Salut Pública per a programes d'exercici físic supervisat o programes municipals d'activitat física i salut, amb anterioritat a l'adhesió al conveni especificat en el punt 2 de la base quarta:  
a) Se sumen totes les quantitats sol·licitades de totes les entitats.  
b) Es divideix l'import global màxim de la convocatòria entre la suma de totes les quantitats sol·licitades de totes les entitats, i se n'obté un coeficient.  
c) El coeficient obtingut en l'apartat b anterior s'aplicarà a la quantitat sol·licitada per cada entitat.  
1.2. Una vegada s'hagen concedit les ajudes a totes les entitats que, reunint els requisits, estan contemplades a l'apartat anterior, la quantitat disponible resultant es distribuirà entre les entitats locals amb programes similars d'activitat i exercici físic coordinats entre el municipi o la mancomunitat i el centre de salut corresponent, dins del marc de la Xarxa Salut de la Conselleria de Sanitat i Salut Pública, d'acord amb l'aplicació dels criteris establits anteriors.  
  
1.3. Finalment, si encara existeix disponibilitat pressupostària, es realitzarà una distribució entre les sol·licituds presentades per la resta d'entitats locals, d'acord amb l'aplicació dels criteris establits anteriors.  
2. S'estableixen els límits de subvenció següents:  
- La subvenció concedida no podrà superar, en cap cas, el 60 % del cost total del pressupost presentat. El 40 % restant serà aportació de l'entitat local beneficiària.  
- S'estableix una quantitat màxima de subvenció de 25.000 € per entitat local.  
3. Una vegada aplicat el càlcul, s'ajustaran els imports en aquells casos en què la quantitat resultant supere l'import de subvenció sol·licitada per l'entitat o supere els límits dels condicionants esmentats en l'apartat anterior.  
4. Una vegada finalitzada la valoració, l'import total màxim fixat en aquesta convocatòria es distribuirà entre les entitats beneficiàries atenent els criteris especificats en aquest article.  
  
Tretzena. Resolució de concessió i termini  
1. Una vegada formalitzats els actes d'instrucció corresponents, la comissió tècnica d'avaluació elevarà, a través de l'òrgan instructor, la proposta de concessió o denegació a la persona titular de la direcció general amb competència en matèria d'esport, que resoldrà sobre l'ajuda i en determinarà la quantia.  
2. La persona titular de la direcció general amb competències en matèria d'esport exerceix, per delegació del conseller, la competència per a resoldre la concessió o la denegació de les sol·licituds presentades en el termini màxim de tres mesos a comptar de la publicació de la convocatòria en el Diari Oficial de la Generalitat Valenciana.  
3. Les sol·licituds sobre les quals no recaiga una resolució expressa en el termini de tres mesos des de la publicació de la convocatòria s'entendran denegades per silenci administratiu negatiu, sense perjuí de l'obligació legal de resoldre establida en la Llei 39/2015, del procediment administratiu comú de les administracions públiques.  
  
Catorzena. Mitjans de notificació i publicació  
1. La notificació de cadascun dels tràmits d'aquest procediment es farà per mitjans electrònics. Es realitzarà en la seu electrònica de la Generalitat, https://sede.gva.es, i en la pàgina web de la Conselleria d'Educació, Cultura i Esport, http://www.ceice.gva.es/va/web/deporte/ajudes, excepte la notificació de la resolució de concessió, que es publicarà en el Diari Oficial de la Generalitat Valenciana.  
2. D'acord amb el que disposen els articles 18 i 20 de la Llei 38/2003, de 17 de novembre, general de subvencions, la conselleria amb competències en matèria d'esport remetrà a la Base de Dades Nacional de Subvencions la informació sobre les convocatòries i les resolucions de concessió recaigudes en el marc d'aquestes bases, segons el que preveu el Reial decret 130/2019, de 8 de març.  
L'extracte d'aquesta convocatòria es publicarà en el Diari Oficial de la Generalitat Valenciana i la Base de Dades Nacional de Subvencions.  
  
  
Quinzena. Accés a models normalitzats i als tràmits electrònics d'aquest procediment  
Tots els impresos que figuren en aquesta convocatòria estaran a la disposició de les entitats interessades en la seu electrònica o en el portal institucional de la Generalitat en internet i es podrà accedir en l'adreça web:  
http://www.gva.es/es/inicio/procediments'id\_proc=23795  
  
Setzena. Modificació de la resolució de concessió   
1. L'alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. L'import de la subvenció concedida en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
3. Aquesta convocatòria de subvencions contempla la possibilitat que augmente la dotació de la línia pressupostària, i en aquest cas l'esmentat augment es distribuirà entre les entitats sol·licitants, sense obrir un nou termini de sol·licituds. També s'estableix possibilitat que en cas de renúncia o de disminució de subvenció per part d'alguna entitat es puga aprofitar aquest disponible per augmentar els beneficiaris o per augmentar l'import de les subvencions concedides.  
  
Dessetena. Compatibilitat de les subvencions  
1. Les subvencions que s'atorguen a l'empara de les presents bases reguladores seran compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals o d'organismes internacionals, sempre que les ajudes rebudes no financen les mateixes despeses, i l'import del conjunt de les subvencions rebudes no superen el cost de l'actuació. Són incompatibles amb altres ajudes de la Unió Europea, encara que no superen el cost total de l'actuació.  
2. Els beneficiaris de les ajudes hauran d'informar l'òrgan responsable de la tramitació d'aquesta subvenció de la recepció d'altres subvencions, ajudes, ingressos o recursos rebuts per altres òrgans o entitats per al finançament de la mateixa activitat.  
  
Dihuitena. Procediment de pagament  
1. El lliurament de les subvencions es produirà amb la justificació documental prèvia de les despeses corresponents al programa «En moviment» i la creació de la UAEF objecte de la subvenció.  
El pagament de la subvenció requerirà que l'entitat beneficiària complisca els requisits següents:  
a) Trobar-se al corrent en el compliment de les obligacions tributàries i de la Seguretat Social i no ser deutor per resolució de procedència de reintegrament.  
b) Trobar-se al corrent en el compliment de l'obligació de rendició dels comptes anuals a la Sindicatura de Comptes.  
2. Una vegada finalitzat el termini de justificació i en el supòsit que l'import justificat fora inferior a la subvenció concedida, o es produïra la concurrència d'altres ajudes que pogueren superar el cost de les actuacions, l'aportació de la Generalitat es minoraria en la quantia corresponent, i el beneficiari, si és el cas, hauria de reintegrar les quantitats corresponents i els interessos de demora des del moment del pagament de la subvenció.  
  
Denovena. Justificació de la subvenció  
1. Les entitats beneficiàries hauran de presentar la documentació justificativa següent través dels mitjans electrònics, http://www.gva.es/va/inicio/procedimientos'id\_proc=19355  
a.1) Memòria d'actuació justificativa en què es farà constar els beneficis del programa subvencionat i dels resultats obtinguts en la creació de la Unitat d'Activitat i Exercici Físic (UAEF), amb el detall dels indicadors de seguiment i d'avaluació especificats en el Pla autonòmic de prescripció d'activitat i exercici físic orientat a la salut denominat «En moviment».  
a.2) Memòria econòmica justificativa del cost de del programa subvencionat i la creació de la Unitat d'Activitat i Exercici Físic (UAEF), que haurà de contindre:  
- El certificat de la despesa realitzada i finançada amb la subvenció concedida i es detallaran altres ingressos o subvencions que financen els programes, amb indicació de l'import i la procedència (annex V).  
- Relació de despeses degudament ordenades i numerades, amb especificació de qui les percep, imports corresponents i data de pagament, fent constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció (annex VI).  
En les despeses, haurà d'identificar-se el creditor, el document, l'import, la data d'emissió i la data de pagament. Quan haja sigut finançat, a més de la subvenció, amb altres fonts de finançament, haurà d'acreditar-se en la justificació l'import, procedència i aplicació d'aquests fons a les activitats subvencionades.  
- Les corresponents factures expedides i rebudes en format electrònic de les despeses imputades a la subvenció. En el cas de no disposar de factures en format electrònic, la persona representant de l'entitat podrà signar-les electrònicament en un únic document en format PDF, i en el mateix ordre en què apareguen en la relació de despeses.  
  
2. Els justificants integrants de cada compte justificatiu hauran de complir els requisits establits en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
3. El termini de presentació de les justificacions requerides finalitzara el 30 de novembre de 2023.  
  
Vintena. Despeses subvencionables  
1. Seran despeses subvencionables les despeses de l'execució del programa de prescripció d'activitat i exercici físic orientat a la salut denominat «En moviment», que de manera indubtable responguen al funcionament, realització i compliment dels objectius de la convocatòria, i que resulten estrictament necessàries i es realitzen en el termini establit en les presents bases.  
Les despeses subvencionables hauran de constar en la comptabilitat de la entitat beneficiària, haver-se determinat d'acord amb les normes comptables aplicables, complir la legislació fiscal i social aplicable i ser raonables i justificades segons els principis de bona gestió financera, d'economia i d'eficiència.  
2. Seran despeses subvencionables, entre altres, les següents:  
a) Despeses salarials o honoraris dels professionals de l'esport i l'activitat física que desenvolupen i participen en el programa i de la persona coordinadora de la UAEF.  
b) Eines digitals que tinguen la consideració de despesa corrent i siguen necessàries per a la gestió i l'execució del programa «En moviment» i seguiment de les persones usuàries per part de la UAEF.  
  
c) Adquisició de material esportiu i equipaments esportius, no inventariable, exclusivament per al programa. En el cas de l'equipament esportiu, hauran de seguir les directrius d'uniformitat, logotips i imatge establits en la base setena punt 3.  
d) Altres despeses derivades de la gestió del programa i les seues activitats.  
3. No seran despeses subvencionables, entre altres, les següents:  
a) Adquisició d'immobilitzat, material o immaterial de tota mena.  
b) Adquisició de béns destinats a la venda.  
c) Aportacions a sistemes complementaris de pensions.  
d) Multes i recàrrecs per pròrroga i constrenyiments imposats per qualsevol administració pública.  
e) Els bitllets emesos i no utilitzats.  
f) Indemnitzacions per raó de servei que superen les quanties màximes establides per la legislació vigent de l'impost sobre la renda de les persones físiques (IRPF). En cas de presentar-se, es computaran exclusivament per aquests quanties màximes.  
g) Despeses sumptuàries (tabac, regals, menjars) no imprescindibles per als fins del desenvolupament del programa subvencionat.  
h) Despeses socials (beques, primes per assegurances de vida), excepte la quota a la Seguretat Social i altres cotitzacions socials.  
i) Despeses financeres i interessos deutors dels comptes bancaris.  
j) Indemnitzacions per acomiadament.  
k) Bestretes reintegrables.  
l) Despeses meritades fora del període objecte de la subvenció.  
4. Respecte de l'Impost sobre el Valor Afegit (IVA):  
a) Si l'entitat beneficiària només realitza operacions declarades exemptes en virtut del que disposa l'article 20.1.13 de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament a càrrec de la subvenció concedida l'IVA suportat.  
  
b) Si l'entitat beneficiària realitza també operacions no declarades exemptes, només podrà justificar a càrrec de la subvenció concedida l'IVA suportat no deduïble derivat d'aquestes operacions, per aplicació del percentatge de prorrata que s'hi aplique.  
  
Vint-i-u. Pla de control  
1. La documentació justificativa permetrà comprovar l'execució del programa de prescripció d'activitat i l'exercici físic orientat a la salut denominat «En moviment» subvencionat; no obstant això, la direcció general amb competència en matèria d'esport podrà adoptar les mesures que considere oportunes per a l'adequat control de la seua execució.  
  
2. Finalitzades les actuacions subvencionades per part de la direcció general competent en matèria d'esport, es realitzaran les actuacions de control material de tots el projectes subvencionats, de conformitat amb el que estableix l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. El centre directiu responsable de la gestió d'aquestes subvencions durà a terme la comprovació material de l'execució efectiva de la subvenció mitjançant el pla de control següent:  
  
a) Tipus de control: durant el primer semestre de 2024 es realitzarà un control sobre el terreny, relatiu a controlar si l'entitat beneficiària ha donat a la subvenció atorgada la publicitat en la seua web. En el cas de no tindre web, se li demanaran fotografies o documentació on apareguen els logos de la base setena d'aquesta ordre.  
b) Criteris de selecció de la mostra: el control s'estendrà a un mínim del 25 % del import de totes les subvencions concedides.  
Les actuacions descrites en aquest apartat s'inclouran en el pla de control que elabore la direcció general competent en matèria d'esport en 2023.  
  
Vint-i-dos. Invalidesa de la resolució de la concessió  
Són causes de nul·litat i d'anul·labilitat de la resolució de concessió de la subvenció les contemplades en l'article 36 de la Llei general de subvencions, resultant d'aplicació en aquest supòsit les previsions establides en el referit article.  
  
Vint-i-tres. Reintegrament i/o revocació de les subvencions  
1. Es procedirà al reintegrament de les quantitats percebudes i a l'exigència de l'interés de demora des del moment del pagament de la subvenció o, si fa al cas, a la revocació de la subvenció, en els casos següents:  
a) L'incompliment de l'obligació de justificació.  
b) L'obtenció de la subvenció sense reunir les condicions requerides.  
c) L'incompliment de la finalitat per a la qual va ser concedida la subvenció.  
d) L'incompliment de les condicions imposades a les entitats beneficiàries amb motiu de la concessió de la subvenció.  
e) Quan la subvenció principal siga de la conselleria competent en matèria d'esport, es procedirà al reintegrament de l'excés obtingut sobre el cost de l'activitat desenvolupada.  
f) I també en tots aquells casos que estableix l'article 37 de la Llei 38/2003, de 17 de novembre, general de subvencions.  
2. Els supòsits de reintegrament s'estableixen sense perjudici dels casos en què procedisca incoar un expedient sancionador d'acord amb el que estableix l'article 67 de la Llei 38/2003, de 17 de novembre, general de subvencions.  
  
Vint-i-quatre. Conflicte d'interessos  
1. Les entitats beneficiàries hauran d'adoptar totes les mesures necessàries per a previndre qualsevol situació en la qual la imparcialitat i l'objectivitat en l'execució de l'acció puguen estar compromeses per raons d'interés econòmic, afinitats polítiques, vincles familiars o afectius, o qualsevol altre interés compartit.  
2. A aquest efecte, hauran de comunicar oficialment a l'òrgan gestor, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar una infracció a l'ordenament jurídic vigent.  
  
Vint-i-cinc. Transparència, subministrament d'informació i dades obertes  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de la subvenció, incloent l'emblema de la UE amb una declaració de finançament adequat que diga (traduïda a les llengües locals quan siga procedent) «finançat per la Unió Europea - Next Generation EU», al costat del logotip del PRTR, en compliment dels requisits de comunicació establits en l'Ordre HFP/1030/2021 i el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per a la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Vint-i-sis. Protecció de dades  
Les subvencions objecte de la convocatòria requereixen el tractament de dades de representants de les entitats sol·licitants, membres de la comissió tècnica d'avaluació i de tercers, en els termes següents:  
a) Responsable del tractament: Conselleria d'Educació, Cultura i Esport.   
b) Categoria i origen de les dades a tractar: dades personals identificatives, de contacte i de qualsevol altra naturalesa que siguen recollides bé a través de formularis o de consulta a plataformes autonòmiques d'interoperabilitat (d'ara en avant PAI) o a altres administracions públiques, bé mitjançant documentació entregada per representants de les entitats sol·licitants. Si la documentació presentada conté dades de terceres persones, prèviament a la comunicació d'aquestes dades a la Conselleria, les persones representants de les entitats sol·licitants han d'informar a aquests persones del tractament de les seues dades per part de la Conselleria, en els termes previstos en aquest apartat.  
c) Fins del tractament i base jurídica: amb base jurídica en el compliment d'una missió realitzada en interés públic, en exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades en el DOGV a l'efecte de notificació, en la pàgina web de la Conselleria http://www.ceice.gva.es, en el portal de transparència de la Generalitat Valenciana i en el Sistema Nacional de Publicitat de Subvencions.  
d) Persones destinatàries de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim i/o dret d'accés en el procediment. Si és el cas, les dades podran ser tractades per tercers encarregats del tractament.  
  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que preveu la normativa d'arxius i documentació.  
h) Drets: la persona interessada pot exercitar els drets d'accés, rectificació, supressió, oposició, limitació del tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic accessible en l'adreça següent: https://www.gva. es/va/inicio/procedimientos'id\_proc=19940  
- Enviant la petició a qualsevol de les adreces següents:  
postal: avinguda de Campanar, 32 46080 València  
electrònica: nbprxfeskgrveivsweocxndj@qxy.fl  
- De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació davant de l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat a través de rtr@pvd.ac o dirigint-se al passeig de l'Albereda, 16 - 46762 València.  
Més informació en   
www.ceice.gva.es/va/registre-de-tractament-de-dades.